text: Bittens have indviet i Nordborg
  29 juni 2012 kl. 09.43
  Fredag blev Bittens Have indviet foran Mads Clausens fødegård i Danfoss Universe på Nordals.
  500 pensionister deltog i indvielsen. Alle landets plejecentre har været indbudt. 
  De deltagende plejecentre medbragte hver en kage som bidrag til et kæmpe Sønderjysk kaffebord. 
  Bittens Have er etableret i anledningen af Bitten Clausens 100 år, enke efter Danfoss grundlægger Mads Clausen.
  Haven viser, hvordan en have så ud for 100 år siden. Samtidig indeholder haven elementer fra Bitten Clausens egen have.
  Bittens Have er anlagt af parkens gartnere efter kyndig vejledning fra Bitten Clausen.
  Typisk for haver for 100 år siden er buksbumhække, grusstier og bede og stier kantet med mursten. Ofte anvendte man rester af mursten fra huset, der lå i haven. 
  Som for 100 år siden er der plantet i rækker. Modsat i dag, hvor man ofte planter i bede. 
  Det ses tydeligt foran drivhuset, hvor der er plantet lange rækker af diverse sommerblomster og stauder.
  